ప్రశాంత్ కుమార్ మిశ్రా

ప్రశాంత్ కుమార్ మిశ్రా భారతదేశానికి చెందిన న్యాయమూర్తి. ఆయన ఆంధ్రప్రదేశ్ హైకోర్టు ప్రధాన న్యాయమూర్తిగా నియమితుడయ్యాడై, 2021 అక్టోబరు 13న హైకోర్టు న్యాయమూర్తిగా ప్రమాణ స్వీకారం చేశాడు.

జననం, విద్యాభాస్యం
ప్రశాంత్ కుమార్ మిశ్రా 1964 ఆగస్టు 29న ఛత్తీస్‌గఢ్‌ రాష్ట్రం, రాయ్‌గడ్‌లో జన్మించాడు. ఆయన బిలాస్‌పుర్‌లోని గురు ఘసీదాస్‌ విశ్వవిద్యాలయం నుంచి బీఎస్సీ, ఎల్‌ఎల్‌బీ పట్టాలు పొందాడు.

వృత్తి జీవితం
ప్రశాంత్ కుమార్ మిశ్రా 1987 సెప్టెంబరు 4న న్యాయవాదిగా పేరు నమోదు చేసుకొని . రాయగడ్ జిల్లా కోర్టు, మధ్యప్రదేశ్, ఛత్తీస్‌గఢ్‌ హైకోర్టుల్లో న్యాయవాదిగా ప్రాక్టీసు చేశాడు. మిశ్రా 2005 జనవరిలో ఛత్తీస్‌గడ్‌ హైకోర్టులో సీనియర్ న్యాయవాది హోదాను అందుకొని, ఆ రాష్ట్ర బార్ కౌన్సిల్ ఛైర్మన్‌గా, హైకోర్టు నియమాల రూపకల్పన కమిటీ సభ్యునిగా పనిచేశాడు. ఆయన 2004 జూన్‌ 26 నుంచి 2007 ఆగస్టు 31 వరకు ఛత్తీస్‌గడ్‌ రాష్ట్ర అదనపు అడ్వకేట్ జనరల్‌గా, ఆ తర్వాత అడ్వకేట్‌ జనరల్‌గా పదోన్నతి అందుకున్నాడు.

జస్టిస్ ప్రశాంత్ కుమార్ మిశ్ర 2009 డిసెంబరు 10న ఛత్తీస్‌గఢ్ హైకోర్టు న్యాయమూర్తిగా నియమితులై, తాత్కాలిక ప్రధాన న్యాయమూర్తి హోదాలో ఉన్న ఆయన 2021 అక్టోబరు 9న ఆంధ్రప్రదేశ్ హైకోర్టు ప్రధాన న్యాయమూర్తిగా నియమితుడయ్యాడు.

మూలాలు

1964 జననాలు
ఛత్తీస్‌గఢ్ వ్యక్తులు
న్యాయమూర్తులు
ఆంధ్రప్రదేశ్ హైకోర్టు ప్రధాన న్యాయమూర్తులు